A következő, 2016-17-es szezon lett az első 15 év után amikor holland csapat ismét bejutott valamelyik európai kupa döntőjébe. A BL-ben a bajnok PSV csupán a csoportkörben képviselte hazáját, ahol végül az utolsó helyen végzett. Az EL-ben 4 holland csapat indult. A Heracles Almelo a selejtezőben, a Feyenoord a csoportkörben és az AZ Alkmaar a 16-os döntőben esett ki. Az AFC Ajax a BL-ben kezdte az idényt de ott a rájátszásban kiestek. Az EL-ben kisebb meglepetésre csoportelsőként jutottak tovább. Tavasszal pedig olyan jól játszottak, hogy 21 év után ismét európai kupadöntőbe jutottak. Az ellenfelük az angol Manchester United csapata volt a stockholmi EL-döntőben. Végül nem sikerült elhódítaniuk a kupát mivel az angolok 0ː2 arányban legyőzték őket. Így tovább várnak a következő sikerre. Ennek ellenére egy újabb rekordot döntöttek meg. Miután az Ajax holland védője Matthijs de Ligt is játszott, így ő lett minden idők eddigi legfiatalabb játékosa aki pályára lépett valamelyik európai kupasorozat döntőjében. A védő 17 éves és 285 napos volt a döntő napján.